གསར་འགོད་པས་རྒྱུས་ལོན་བྱས་པ་ལྟར་ན།སློབ་གསོ་པུའུ་ཡིས་ལས་བྱེད་པར་ལྟ་སྐུལ་བྱེད་པའི་ཐད་དུ།མཐོ་རིམ་སློབ་གྲྭའི་མགོ་ཁྲིད་མི་སྣར་གནས་སྐབས་སུ་ལག་ཏུ་བསྟར་བའི་དོ་དམ་ལམ་ལུགས་ཤིག་གཏན་འབེབ་བྱ་རྩིས་ཡོད་པ་དང་།ལས་བྱེད་མགོ་ཁྲིད་པར་དྲན་སྐུལ་བ་དང་སྐད་ཆ་འདྲི་བ།ཁ་ཏ་སློབ་གསོ་བྱེད་པ་བཅས་ཀྱི་ཐབས་ལམ་སྣ་ཚོགས་ལ་དབྱེ་ཞིབ་དང་ཞིབ་འཇུག་བྱས།དགོས་མཁོ་ལྟར་ལས་བྱེད་མགོ་ཁྲིད་མི་སྒེར་གྱི་དོན་ཚན་ཡར་ཞུའི་གནས་ཚུལ་ལ་ཟུར་བཤེར་དང་ཞིབ་བསྡུར་བྱེད་དགོས་པ་དང་།ཁྱད་པར་དུ་ལས་བྱེད་མགོ་ཁྲིད་གནས་སྤར་རྩིས་ཅན་དང་མང་ཚོགས་ཀྱིས་དོ་ཁུར་ཆེན་པོ་བྱེད་བཞིན་པ།མིག་སྔར་གྱི་ལས་གནས་གལ་ཆེན་དག་ལ་ལས་བྱེད་མི་སྣ་བསྐོ་བཞག་བྱ་དགོས་པའི་ལས་བྱེད་མགོ་ཁྲིད་མི་སྣའི་སྒེར་གྱི་དོན་ཚན་ཡར་ཞུའི་གནས་ཚུལ་ལ་ཞིབ་བཤེར་ནན་གྱིས་བྱ་དགོས།དུས་མཚུངས་སུ།ཕྱོགས་ཡོངས་ནས་ལས་བྱེད་མགོ་ཁྲིད་པས་ཞོར་དུ་གཉེར་བཞིན་པའི་ལས་གནས་ཏེ་ཡིག་རིས་དང་སྒྱུ་རྩལ་སོགས་མཐུན་ཚོགས་ཀྱི་ལས་གནས་སོགས་གཙང་སེལ་བྱ་དགོས།